Klasa: 400-02/24-01/01

Urbroj: 238-83-24-02-01-5

Sveti Ivan Zelina, 25.10.2024.

**Opći dio financijskog plana**

Obrazloženje općeg dijela financijskog plana sadrži obrazloženje planiranih prihoda i rashoda, po ekonomskoj klasifikaciji, izvorima financiranja i funkcijskoj klasifikaciji.

**U 2025. godini planirani prihodi iznose =457.075,00 EUR-a (24,71% više u odnosu na plan za 2024.), a sastoje se od:**

- prihoda iz proračuna Grada Svetog Ivana Zeline (skupina 67) u iznosu =296.410,00 EUR-a, što je 29,12% više u odnosu na plan za 2024. Povećanje planiranih prihoda odnosi se na planirano zapošljavanje voditelja obrazovnih i kulturnih programa te nabavu opreme koja je prethodno bila u planu za 2024., ali nije ostvarena

- pomoći iz proračuna koji nije nadležan (skupina 63) i to pomoći iz županijskog proračuna u iznosu =16.300,00 EUR-a (jednako kao u 2024.) i pomoći iz državnog proračuna u iznosu =59.420,00 EUR-a (189,85% više u odnosu na 2024.) koji se planiraju za programske aktivnosti i nabavu opreme

- prihodi od pruženih usluga i donacija (skupina 66) u iznosu =84.945,00 EUR-a (2,95% više u odnosu na plan uza 2024.) vezano za programske aktivnosti.

U 2026. g. prihodi su planirani u iznosu =474.185,00 EUR-a, a za 2027. g. planiraju se u iznosu od =440.145,00 EUR-a

**U 2025. godini planirani rashodi iznose =457.075,00 EUR-a (28,37% više u odnosu na plan za 2024.), a sastoje se od:**

- rashoda za zaposlene (skupina 31) koji se odnose na bruto plaće, doprinose na plaće i ostale rashode za zaposlene – u iznosu od =171.825,00 EUR-a, što je 36,65% više od planiranog u 2024., a odnosi se na zapošljavanje voditelja/voditeljice kulturno-obrazovnih programa (VSS)

- materijalne rashode (skupina 32) koji se odnose na naknade troškova zaposlenima, rashode za materijal i energiju, rashode za usluge i ostale nespomenute rashode te naknade osobama izvan radnog odnosa – u iznosu od =217.650,00 EUR-a što je 8,42% više od planiranog u 2024.

- financijskih rashoda (skupina 34) koji se odnose na naknade za usluge banaka – u iznosu od =1.400,00 EUR-a što je 1,67% više u odnosu na planirano u 2024.

- rashoda za nabavu dugotrajne nefinancijske imovine (skupina 42) koji se odnose na nabavu

dugotrajne imovine – u iznosu od =65.700,00 EUR-a što je 38,91% više u odnosu na plan za 2024., a odnosi se na nabavu opreme planirane za 2024., a koja nije realizirana

- rashoda za dodatna ulaganja na nefinancijskoj imovini (skupina 45) koji se odnose dodatna ulaganja na postrojenjima i opremi – u iznosu od =500,00 EUR-a

U 2026. g. ukupni rashodi su planirani u iznosu =474.185,00 EUR-a, a u 2027. g. planiraju se u iznosu od =440.145,00 EUR-a.

Prema funkcijskoj klasifikaciji najveći dio sredstava u 2025. g. se odnosi na službe kulture =424.575,00 EUR-a, što je 24,88% više u odnosu na plan za 2024. godinu, dok je za dodatne usluge u obrazovanju izdvojeno =32.500,00 EUR-a, 102% više u odnosu na plan za 2024.

**Posebni dio financijskog plana**

Pučko otvoreno učilište Sveti Ivan Zelina osnovano je 9.12.1952. godine, osnivač je Grad Sveti Ivan Zelina, a vodi se Zakonom o pučkim otvorenim učilištima, vlastitim Statutom i Pravilnikom o radu te svim drugim zakonima i pravilnicima relevantnim za rad.

Pučko otvoreno učilište Sv. Ivan Zelina javna je ustanova za trajnu naobrazbu i kulturu koja ostvaruje svoje programe sljedećim aktivnostima:

- obrazovnom djelatnošću (tečajevi, radionice, programi za stjecanje stručnih sposobnosti)

- nakladništvom (Mala biblioteka "Dragutin Domjanić")

- održavanjem javnih tribina (kulturnih i znanstvenih)

- kinoprikazivačkom djelatnošću

- provođenjem kulturnih akcija i manifestacija

- kazališnim amaterskim stvaralaštvom

- promoviranjem knjiga

- postavljanjem izložbi slika i fotografija, te

- organiziranjem zabavnih (koncertnih, kazališnih...) i edukativnih sadržaja.

U Pučkome otvorenom učilištu Sv. Ivan Zelina trenutačno je zaposleno pet djelatnika: ravnateljica (visoka stručna sprema), 2 administratorice (srednja stručna sprema), domar (srednja stručna sprema), čistačica na pola radnog vremena (osnovna škola). U planu je zapošljavanje još jedne osobe (VSS) koja bi se bavila obrazovanjem odraslih.

Većim dijelom (plaće zaposlenika i dio programa odnosno projekata) POU se financira iz gradskog proračuna.

Za ostvarenje programa i manifestacija od županijskog i državnog značaja POU dobiva pokroviteljstva i sufinanciranje s regionalne i nacionalne razine, sponzorstva i donacije uspješnih gospodarskih subjekata te medijsku pomoć elektroničkih i tiskovnih medija. Pri tom treba istaknuti vrlo korektnu suradnju sa Zagrebačkom županijom, Ministarstvom kulture i medija, Ministarstvom znanosti i obrazovanja te Predsjednikom RH kao i dnevnim i periodičkim tiskovinama i internetskim portalima.

Ovim obrazloženjem obuhvaćene su najznačajnije programske djelatnosti Učilišta. Kako na ostvarenje programskih ciljeva utječu mnogi čimbenici, precizan program rada gotovo je nemoguće izraditi pa se program Učilišta kontinuirano nadopunjuje i prilagođava aktualnim potrebama.

Kroz godine Pučko otvoreno učilište Sveti Ivan Zelina realiziralo je, te u periodu od 2025. do 2027., planira realizirati sljedeće programe:

**Recital suvremenog kajkavskog pjesništva „Dragutin Domjanić**“ – u sklopu manifestacije **Kaj v Zelini,**  tradicionalna je godišnja književno-nakladnička manifestacija sa zadaćom poticanja, njegovanja i oplemenjivanja suvremenog kajkavskog pjesničkog stvaralaštva. Održava se u Svetom Ivanu Zelini od 1970. g, središnja i najmjerodavnija je pjesnička kajkavska manifestacija u Hrvatskoj. Stalni pokrovitelji ove manifestacije su Ministarstvo kulture, Zagrebačka županija, a već četvrtu godinu pokroviteljstvo je prihvatio i Predsjednik RH.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026.** | **Ciljana vrijednost 2027.** |
| **Kaj v Zelini -**  **Recital suvremenoga**  **kajkavskog pjesništva „Dragutin Domjanić“** | Broj pjesnika koji se javljaju na natječaj | 106 | 109 | 102 | 105 | 108 | 110 |
| Broj radova pristiglih na natječaj | 385 | 390 | 346 | 350 | 355 | 460 |
| Broj posjetitelja | 75 | 80 | 70 | 85 | 90 | 15 |
| Broj sudionika programa (izvođači + posjetitelji) | 100 | 110 | 100 | 105 | 110 | 115 |

**Smotra dječjega kajkavskog pjesništva „Dragutin Domjanić**“ je tradicionalno književno-prosvjetno događanje, održava se u Svetom Ivanu Zelini od 1971. g. sa zadaćom poticanja sustavnog rada s pjesnički nadarenom djecom u osnovnim školama. Sudjeluju škole s čitavog kajkavskog govornog područja. Stalni pokrovitelji ove manifestacije su Ministarstvo kulture i medija, Ministarstvo znanosti i obrazovanja, Zagrebačka županija.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana**  **vrijednost 2025.** | **Ciljana**  **vrijednost 2026.** | **Ciljana vrijednost 2027.** |
| **Smotra dječjega kajkavskog pjesništva „Dragutin Domjanić“** | Broj osnovnih škola koje se javljaju na natječaj | 59 | 65 | 73 | 75 | 76 | 77 |
| Broj učeničkih radova pristiglih na natječaj | 302 | 330 | 365 | 368 | 370 | 372 |
| Broj posjetitelja | 230 | 210 | 280 | 285 | 290 | 293 |
| Broj sudionika programa (izvođači + posjetitelji) | 300 | 300 | 300 | 300 | 305 | 310 |

**Kazališni amaterizam – Zelinsko amatersko kazalište - „ZAmKa**“

ZAmKa je tradicionalni domaćin Noći kazališta, te zajedno s Pučkim otvorenim učilištem i organizator ZAmKa festa. Na ZAmka festu, osim domaćih, sudjeluju i inozemna amaterska kazališta (Republika Srbija, BiH). U studenome 2023. ZAmKa na poziv Makedonsko-hrvatskog društva već drugu godinu gostuje u Sjevernoj Makedoniji. Brojna gostovanja su planirana, i ostvarena, kroz 2024. godinu, kako u Republici Hrvatskoj tako i inozemstvu.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti (dječji + odrasli pogon)** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026.** | **Ciljana vrijednost 2027.** |
| **Kazališni amaterizam – Zelinsko amatersko kazalište „ZAmKa“** | Broj uprizorenja | 27 | 28 | 27 | 28 | 29 | 30 |
| Broj praizvedbi/premijera | 2 | 3 | 3 | 3 | 3 | 3 |
| Broj posjetitelja predstava | 2000 | 2200 | 2400 | 2450 | 2500 | 2550 |
| Broj aktivnih članova ZAmKa-ina ansambla | 35 | 40 | 40 | 42 | 45 | 45 |
| Broj gostujućih predstava | 22 | 23 | 18 | 19 | 20 | 21 |
| Prosječni broj gledatelja | 185 | 190 | 65 | 67 | 69 | 70 |

**Galerija „Kraluš“ – galerijsko izlagački program** promovira likovnu umjetnost kroz dvije vrste programa, renomirane autore i mlade, neafirmirane te lokalne umjetnike. Godišnje planiramo, i ostvarimo, oko 10 samostalnih i dvije do tri skupne izložbe.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026.** | **Ciljana**  **vrijednost 2027.** |
| **Galerija „Kraluš“ – Galerijsko-izlagački program** | Broj postavljenih izložbi | 11 | 11 | 12 | 12 | 12 | 12 |
| Broj posjetitelja | 300 | 310 | 350 | 360 | 370 | 380 |

**Izdavačka djelatnost POU Sv. I. Zelina** ostvaruje se knjižnim i elektroničkim putem. U Maloj biblioteci „Dragutin Domjanić“  do sada je objavljeno 126 knjiga, od kojih su pojedina izdanja dostupna su u digitalnom obliku na mrežnim stranicama Učilišta.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026.** | **Ciljana**  **vrijednost 2027.** |
| **Izdavačka djelatnost POU Sv. Ivan Zelina** | Broj novih knjižnih naslova | 5 | 5 | 6 | 5 | 5 | 5 |
| Broj posjetitelja na promocijama novih izdanja | 360 | 365 | 250 | 300 | 320 | 325 |

**Redovna kinoprikazivačka djelatnost** - godišnje prikazujemo u prosjeku stotinjak filmskih naslova. Glavnina programa odnosi se na aktualne filmske naslove. Kino Zelina je kao član Kino mreže te kao obveznik ugovora s Hrvatskim audiovizualnim centrom prilikom nabave digitalnog projektora dužno promovirati hrvatsku, europsku i preostalu globalnu umjetničku kinematografiju, pa je tako u 2024. prikazano 14 filmskih naslova domaće produkcije s ukupno 640 posjetitelja. Zamjetna je, nažalost, tendencija pada posjećenosti/broja gledatelja kroz godine s naglaskom na post-pandemijsko razdoblje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026**. | **Ciljana vrijednost 2027.** |
| **Redovna kinoprikazivačka djelatnost** | Broj prikazanih novih i kinotečnih naslova | 109 | 115 | 97 | 100 | 110 | 115 |
| Ukupan broj posjetitelja na projekcijama | 7300 | 6700 | 3500 | 4000 | 4600 | 4800 |
| Prosječan broj posjetitelja po naslovu | 67 | 58 | 36 | 40 | 42 | 42 |

**Program kazališta i koncerata –** provodi se kao zasebna aktivnost u kojoj su objedinjeni svi scenski nastupi profesionalnih izvođača počevši od profesionalnih kazališnih umjetnika, preko vrlo popularnih stand up komičara do glazbenih umjetnika. Interes publike za ovakva događanja varira ovisno o tipu događanja koje nudimo, od slabijeg kad se radi o djelu ozbiljnog karaktera (drame), pa do izrazito velikog interesa kod djela koja sadrže popularno – zabavne (humorne) komponente (stand – up, lake komedije…). Smatramo važnim u ponudi zadržati i ona djela za koja je interes publike slabiji, u svrhu poticanja na konzumaciju kulturnog sadržaja koji, uz edukaciju, za cilj ima i oplemeniti promatrača. U ispunjavanju tog cilja važna nam je podrška osnivača - Grada Svetog Ivana Zeline – kako moralna tako i financijska.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnost** | **Ostvarena vrijednost 2023.** | **Planirana**  **vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026.** | **Ciljana vrijednost 2027.** |
| **Program kazališta i koncerata** | Broj prikazanih profesionalnih predstava/koncerata | 18 | 18 | 14 | 15 | 15 | 15 |
| ukupan broj posjetitelja/ godišnje | 3085 | 3100 | 2700 | 2750 | 2800 | 2850 |
| Prosječan broj posjetitelja po događaju | 171 | 172 | 193 | 183 | 187 | 190 |

**Pripreme za maturu –** pripreme za polaganje ispita državne mature u našoj ustanovi održavaju se u kontinuitetu od 2019. godine. 2022. godine održane su u sklopu projekta - financiranog od sredstava iz EU fonda - naziva „Od 15 do 115“. Roditelji maturanata participiraju određenim iznosom u pokrivanju troškova održavanja predavanja, a ostatak iznosa pokriva se iz proračuna Grada Sv. Ivan Zeline.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnost** | **Ostvarena vrijednost 2023.** | **Planirana vrijednost 2024.** | **Ostvarena**  **vrijednost 2024.** | **Ciljana vrijednost 2025.** | **Ciljana**  **vrijednost 2026.** | **Ciljana vrijednost 2027.** |
| **Pripreme za maturu** | Broj prijavljenih maturanata | 71 | 70 | 57 | 55 | 55 | 55 |

Uvažavajući promijenjene uvjete na tržištu rada, a s idejom postizanja stručnosti i kompetentnosti radne snage i prije svega lakšeg pronalaženja ili osiguranja radnog mjesta, od 2019.-te godine počelo se s uvođenjem obrazovnog sustava koji pruža uvjete za učenje tijekom cijelog života.

U suradnji s Hrvatskom zajednicom pučkih otvorenih učilišta, Agencijom za strukovno obrazovanje odraslih osoba, Andragoškim akademijama i drugim subjektima u obrazovanju odraslih te analizom potreba gospodarstva Grada Sv. Ivan Zeline, Učilište kontinuirano prilagođava postojeće i izrađuje nove programe osposobljavanja i obrazovanja odraslih. Za voditelje tih programa angažiraju se potvrđeni stručnjaci iz odgovarajućih područja, a za neke programe vrlo korisnim suradnicima pokazali su se i profesori zelinske srednje i osnovnih škola.

Kako bi prethodno opisani procesi tekli prema planu i na zadovoljstvo svih sudionika, te zbog tim procesima povećanog obima posla kao i zbog promjene Zakona o obrazovanju odraslih nužno je zaposliti još jednu osobu (VSS) koja bi se bavila formalnim i neformalnim programima obrazovanja odraslih osoba.

Najvažniji zadatak Učilišta pri organizaciji tečajeva i programa osposobljavanja bit će i nadalje: izabirati najbolje programe, animirati polaznike, osigurati voditelje, osuvremenjivati potrebna nastavna sredstva i pomagala, održavati učionički prostor, voditi sve zakonom propisane evidencije, slati voditelje stalnih programa na seminare i andragoške akademije. Prema potrebi organizirati izvanredne tečajeve i tribine za potrebe zelinskih ustanova i firmi, samostalno i u suradnji s andragoškim partnerima. Iako su to financijski zahtjevne aktivnosti bez kojih se ne može očekivati povećanje broja polaznika, nadamo se da će se ova djelatnost moći samofinancirati. Osim toga, pažljivim odabirom programa moguće je znatna sredstva osigurati iz državnog i županijskog proračuna, a dio sredstva moguće je, uz udruživanje s većim obrazovnim centrima, osigurati i iz fondova Europske unije.

2025. planira se nabava opreme zbog čega je Učilište apliciralo na javni natječaj Ministarstva kulture i medija RH za nabavu opreme - kino platna i ozvučenja kina (zvučnici i pripadajuća oprema). Nabava je, kao i uvijek, planirana uz potporu Grada Svetog Ivana Zeline.